Слабада-Кучынка

Слабада́-Ку́чынка (трансліт.: Slabada-Kučynka, руск.: Слобода-Кучинка) — вёска ў Капыльскім раёне Мінскай вобласці Беларусі. Адміністрацыйны цэнтр Слабада-Кучынскага сельсавета. Геаграфія Знаходзіцца за 14 км у напрамку на паўночны ўсход ад горада Капыль, за 108 км ад Мінска, за 24 км ад чыгуначнай станцыі Цімкавічы, на аўтамабільнай дарозе Н8578, каля дарогі Р91. Праз вёску цячэ рака Выня. Гісторыя У пачатку XX стагоддзя вёска адносілася да Пукаўскай воласці Ігуменскага павета Мінскай губерні. У пачатку 1930-х гадоў вёска ўваходзіла ў калгас «Зара свабоды», працавалі 2 ветраныя млыны, маслазавод і кузня. Насельніцтва 1886 год — 53 двары, 592 жыхары 1909 год — 121 двор, 693 жыхары 1997 год — 200 двароў, 539 жыхароў 2001 год — 193 двары, 502 жыхары Памятныя мясціны Брацкая магіла савецкіх воінаў і партызан. Помнік землякам, якія загінулі ў Вялікую Айчынную вайну. Вядомыя асобы Канстанцін Навумавіч Длугашэўскі (1905—1982) — савецкі беларускі дзяржаўны дзеяч, старшыня Мінскага гарвыканкама. Крыніцы Літаратура Слабада-Кучынка // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — С. 484. — 512 с. — 10 000 экз. — ISBN 985-11-0035-8. — ISBN 985-11-0238-5 (т. 14). Новікава Г. М. З гісторыі населеных пунктаў // Памяць: Капыл. р-н: Гіст.-дак. хронікі гарадоў і р-наў Беларусі. — Мн.: Бел. навука, 2001. — С. 612. — 638 с.; іл. — ISBN 985-08-0113-1. Республика Беларусь. Атлас охотника и рыболова: Минская область / Редактор Г. Г. Науменко. — Мн.: РУП «Белкартография», 2009. — С. 25. — 60 с. — 20 000 экз. — ISBN 978-985-508-174-7. (руск.) Ліст карты N-35-103. Выданне 1987 года. Стан мясцовасці на 1984 год. (руск.) Спасылкі На Вікісховішчы ёсць медыяфайлы па тэме Слабада-Кучынка